
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte                                                                   Comisia juridică, de disciplină 

   şi problemele minorităţilor naţionale                                                                                      şi imunităţi                                                                                                                       
                Nr.25/834/2010/2012                                                                                        Nr.31/1263/2010/2012/2013                                                                                                                                                                                                                                                                                                                                    
  Bucureşti, 26.02.2013 
                                                                                                                        PL-x 854/2010                                                                                                                                                                                                                                                                                     
BIROUL PERMANENT

AL

CAMEREI DEPUTAŢILOR

           
Vă înaintăm, alăturat, RAPORTUL COMUN SUPLIMENTAR asupra proiectului de Lege pentru modificarea Ordonanţei Guvernului nr.137/2000 privind prevenirea şi sancţionarea tuturor formelor de discriminare, trimis spre dezbatere în fond, Comisiei pentru drepturile omului, culte şi problemele minorităţilor naţionale  şi Comisiei juridice, de disciplină şi imunităţi, cu adresa nr. PLx. 854  din 17 decembrie  2010.
            
În raport de obiectul şi conţinutul său, proiectul de lege face parte din categoria legilor ordinare.

                        PREŞEDINTE                                                                     VICEPREŞEDINTE   

                                    Nicolae PĂUN                                                                    Nicolae-Ciprian NICA

                                                                                                                                               Nr. PL-x  854/2010/2013                                                                                                           


      RAPORT  COMUN SUPPLIMENTAR










asupra
 proiectului de lege pentru modificarea Ordonanţei Guvernului nr.137/2000
 privind prevenirea şi sancţionarea tuturor formelor de discriminare




În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru drepturile omului, culte şi problemele minorităţilor naţionale şi Comisia juridică, de disciplină şi imunităţi au fost sesizate spre dezbatere în fond, prin adresa cu nr. PL-x 854 din 13 decembrie 2010, cu proiectul de lege pentru modificarea Ordonanţei Guvernului nr.137/2000 privind prevenirea şi sancţionarea tuturor formelor de discriminare, înregistrat cu nr.25/834 din 17 decembrie 2010, respectiv cu nr.31/1263 din 16 decembrie 2010.
  La întocmirea prezentului raport comun cele două Comisii  au  avut în vedere:

- avizul favorabil al Consiliului Legislativ cu nr.652 din 27 mai 2010;

- avizul favorabil al Comisiei pentru egalitatea de şanse pentru femei şi bărbaţi, nr. PL-x 37/34 din 4.02 2011;
- punctul de vedere prin care Guvernul susţine adoptarea iniţiativei legislative. (nr.5/5561/07.08. 2012);

Senatul, în calitate de primă Cameră sesizată, a adoptat proiectul de lege  în  şedinţa din 8 decembrie 2010.

Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, cu  referire  la prevederile art. 75 din Constituţia României, republicată.

Proiectul de lege are ca obiect de reglementare modificarea art.20 din Ordonanţa Guvernului nr.137/2000 privind prevenirea şi sancţionarea tuturor formelor de discriminare, republicată, cu modificările şi completările ulterioare, în sensul că persoana împotriva căreia s-a formulat sesizarea poate aduce în apărarea sa orice mijloc de probă, iar termenul de comunicare către părţi s-a majorat la 30 de zile, precum şi modificarea art.24 din acelaşi act normativ, în sensul eliminării întârzierilor ce pot apărea în practică în ceea ce priveşte numirea membrilor Colegiului Director.

În conformitate cu prevederile art.61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două Comisii au examinat proiectul de lege susmenţionat, în şedinţa comună din data de 22 octombrie 2012 şi au întocmit raportul iniţial nr. PL-x 854/2010, prin care au propus plenului Camerei Deputaţilor, adoptarea proiectului de lege pentru modificarea Ordonanţei Guvernului nr.137/2000 privind prevenirea şi sancţionarea tuturor formelor de discriminare, cu un amendament admis, prezentat în Anexa la raportul iniţial. 

     Plenul Camerei Deputaţilor, în şedinţa din 26 februarie 2013, în temeiul dispoziţiilor art. 70 din Regulamentul Camerei Deputaţilor, republicat, a hotărât retrimiterea iniţiativei legislative Comisiei juridice, de disciplină şi imunităţi şi Comisiei pentru drepturile omului, culte şi problemele minorităţilor naţionale, în vederea reexaminării şi depunerii unui nou raport.

     În conformitate cu prevederile art.61 şi art.63 din Regulamentul Camerei Deputaţilor, republicat, membrii celor două Comisii au reluat examinarea proiectului de lege susmenţionat, în şedinţa comună din data de 26 februarie 2013.
La dezbaterea iniţiativei legislative, din totalul de 15 membri ai Comisiei pentru drepturile omului. culte şi problemele minorităţilor naţionale au fost prezenţi  8  deputaţi, iar din partea Comisiei juridice, de disciplină şi imunităţi au fost prezenţi 15 deputaţi din totalul de 27 de membri.

În urma reexaminării  proiectului de lege şi a punctelor de vedere exprimate, membrii celor două Comisii au hotărât, cu unanimitate de voturi,  să supună plenului Camerei Deputaţilor, spre dezbatere şi adoptare,  proiectul de lege pentru modificarea Ordonanţei Guvernului nr.137/2000 privind prevenirea şi sancţionarea tuturor formelor de discriminare, cu amendamentele admise, care sunt prezentate în Anexa la prezentul raport.
În raport cu obiectul şi conţinutul său, proiectul de lege face parte din categoria legilor ordinare.

                          PREŞEDINTE,                                                                                       PREŞEDINTE,

                           Nicolae PĂUN                                                                                  Nicolae-Ciprian NICA

                           SECRETAR,                                                                                             SECRETAR,

                     Ioan-Sorin ROMAN                                                                             Gabriel ANDRONACHE
 Şef birou,  Onesia Babeş 









                       Consilier  parlamentar, Rodica Penescu
ANEXĂ
 AMENDAMENTE ADMISE
la
 proiectul de lege pentru modificarea Ordonanţei Guvernului nr.137/2000 privind prevenirea şi sancţionarea tuturor formelor de discriminare
	Nr. crt.


	Text în vigoare
	Text adoptat de Senat


	Text propus de cele două Comisii

(autorul amendamentului)
	Motivare

	1.
	
	LEGE

 pentru modificarea Ordonanţei Guvernului nr.137/2000 privind prevenirea şi sancţionarea tuturor formelor de discriminare
	Nemodificat


	

	2.
	
	  Articol unic. - Ordonanţa Guvernului nr.137/2000 privind prevenirea şi sancţionarea tuturor formelor de discriminare, republicată în Monitorul Oficial al României, Partea I, nr.99 din 8 februarie 2007, cu modificările şi completările ulterioare, se modifică şi va avea următorul cuprins:
	Articol unic. - Ordonanţa Guvernului nr.137/2000 privind prevenirea şi sancţionarea tuturor formelor de discriminare, republicată în Monitorul Oficial al României, Partea I, nr.99 din 8 februarie 2007, cu modificările şi completările ulterioare, se modifică după cum urmează:
Autori:

Comisia juridică, de disciplină şi imunităţi şi Comisia pentru drepturile omului, culte şi problemele minorităţilor naţionale

	

	3.
	Art. 20.- (6) Persoana interesată are obligaţia de a dovedi existenţa unor fapte care permit a se presupune existenţa unei discriminări directe sau indirecte, iar persoanei împotriva căreia s-a formulat sesizarea îi revine sarcina de a dovedi că faptele nu constituie discriminare. În faţa Colegiului director se poate invoca orice mijloc de probă, inclusiv înregistrări audio şi video sau date statistice.

	   1. La articolul 20, alineatele (6) şi (8) vor avea următorul cuprins:

“(6) Persoana interesată are obligaţia de a dovedi existenţa unor fapte care permit a se presupune existenţa unei discriminări directe sau indirecte, iar persoana împotriva căreia s-a formulat sesizarea poate aduce, în apărarea sa, orice mijloace de probă, pentru a dovedi că faptele nu constituie discriminare. În faţa Colegiului director se poate invoca orice mijloc de probă, inclusiv înregistrări audio şi video sau date statistice.

…………………………….……

(8) Hotărârea se comunică părţilor în termen de 30 zile de la adoptare şi produce efecte de la data comunicării.” 
	1. La articolul 20, alineatele (6) şi (8) se modifică şi avea următorul cuprins:

 „(6) Persoana interesată va prezenta fapte pe baza cărora poate fi prezumată existenţa unei discriminări directe sau indirecte, iar persoanei împotriva căreia s-a formulat sesizarea îi revine sarcina de a dovedi că nu a avut loc o încălcare a principiului egalităţii de tratament. În faţa Colegiului director se poate invoca orice mijloc de probă, respectând regimul constituţional al drepturilor fundamentale, inclusiv înregistrări audio şi video sau date statistice.”
Autori:

Comisia juridică, de disciplină şi imunităţi şi Comisia pentru drepturile omului, culte şi problemele minorităţilor naţionale
……………………………..…

Nemodificat


	Având în vedere scrisoarea Comisiei Europene de punere în întârziere, în cauza nr. 2012/2099, referitoare la neîndeplinirea obligaţiilor prevăzute de Directiva 2000/43/CE a Consiliului din 29 iunie 2000 de punere în aplicare a principiului egalităţii de tratament între persoane, fără deosebire de rasă sau origine etnică,  prin care este criticată definiţia dată sarcinii probei în cazurile de discriminare în legislaţia naţională (potrivit art. 8 alin. (1) din Directiva 2000/43/CE  „(1) Statele membre iau măsurile care sunt necesare, în conformitate cu sistemele lor judiciare, pentru ca, atunci când o persoană care se consideră nedreptăţită prin nerespectarea principiului egalităţii de tratament prezintă, în faţa unei autorităţi sau a altei instanţe judecătoreşti competente, fapte pe baza cărora se poate prezuma că a avut loc o discriminare directă sau indirectă, pârâtul să fie obligat să dovedească faptul că nu a avut loc o încălcare a principiului egalităţii de tratament.”


	4.
	Art. 24.- (1) Propunerile nominale pentru Colegiul director se înaintează birourilor permanente ale Camerei Deputaţilor şi Senatului în cel mult 30 de zile de la data la care mandatele au devenit vacante. Propunerile vor fi însoţite de: curriculum vitae, cazier judiciar şi declaraţii pe propria răspundere ale candidaţilor, din care să reiasă că nu se încadrează în prevederile art. 23 alin. (3) lit. e) şi f).
(2) Birourile permanente ale celor două Camere ale Parlamentului publică pe paginile lor de internet candidaturile depuse şi înaintează propunerile comisiilor permanente de specialitate, în vederea audierii candidaţilor în şedinţă comună. În termen de 15 zile de la publicarea candidaturilor se pot depune la comisiile permanente de specialitate obiecţiuni în scris, argumentate, cu privire la candidaturile depuse.

(3) În urma audierii candidaţilor, comisiile permanente de specialitate întocmesc un aviz comun pe care îl prezintă în şedinţă comună a Camerei Deputaţilor şi Senatului.

	2. La articolul 24, alineatele (1)-(3) vor avea următorul cuprins:

Art. 24.- (1) Propunerile nominale pentru Colegiul director se înaintează birourilor permanente ale Camerei Deputaţilor şi Senatului, cu 60 de zile înainte de data la care mandatele vor deveni vacante. Propunerile vor fi însoţite de: curriculum vitae, cazier judiciar şi declaraţii pe propria răspundere ale candidaţilor, din care să reiasă că nu se încadrează în prevederile art. 23 alin.(3) lit. e) şi f). 

(2) Birourile permanente ale celor două Camere ale Parlamentului publică pe paginile lor de internet candidaturile depuse şi înaintează propunerile comisiilor permanente de specialitate, în vederea audierii candidaţilor în şedinţă comună. În termen de 10 zile de la publicarea candidaturilor, se pot depune la comisiile permanente de specialitate, obiecţiuni în scris, argumentate, cu privire la candidaturile depuse.

(3) În urma audierii candidaţilor, comisiile permanente de specialitate întocmesc un aviz comun pe care îl prezintă în şedinţă comună a Camerei Deputaţilor şi Senatului, până la data la care expiră mandatele.”
	2. Nemodificat


	

	5
	 Art. 27.- (4) Persoana interesată are obligaţia de a dovedi existenţa unor fapte care permit a se presupune existenţa unei discriminări directe sau indirecte, iar persoanei împotriva căreia s-a formulat sesizarea îi revine sarcina de a dovedi că faptele nu constituie discriminare. În faţa instanţei se poate invoca orice mijloc de probă, inclusiv înregistrări audio şi video sau date statistice.


	
	     3. La articolul 27, alineatul (4) se modifică şi va avea următorul cuprins:

„(4) Persoana interesată va prezenta fapte pe baza cărora poate fi prezumată existenţa unei discriminări directe sau indirecte, iar persoanei împotriva căreia s-a formulat sesizarea îi revine sarcina de a dovedi că nu a avut loc o încălcare a principiului egalităţii de tratament. În faţa instanţei se poate invoca orice mijloc de probă, respectând regimul constituţional al drepturilor fundamentale, inclusiv înregistrări audio şi video sau date statistice.”
Autori:

Comisia juridică, de disciplină şi imunităţi şi Comisia pentru drepturile omului, culte şi problemele minorităţilor naţionale

	Pentru corelare cu soluţia legislativă propusă la art. 20 alin. (6).

